Source: https://www.juridice.ro/624212/intrebare-preliminara-cu-privire-la-competenta-de-a-dispune-masuri-provizorii-si-conservatorii.html
Timestamp: 2020-02-27 18:00:48+00:00
Document Index: 14903501

Matched Legal Cases: ['Articolul 90', 'articolul 267', 'Articolul 90', 'articolul 80', 'Articolul 90', 'Articolul 90']

JURIDICE » Întrebare preliminară cu privire la competența de a dispune măsuri provizorii și conservatorii. UPDATE: Hotărârea CJUE (pronunțată în cadrul unui RIL)
⁞ 2.586 online
Citiri: 1.719
Întrebare preliminară cu privire la competența de a dispune măsuri provizorii și conservatorii. UPDATE: Hotărârea CJUE (pronunțată în cadrul unui RIL)
03.12.2019 | Mihaela MAZILU-BABEL
03 decembrie 2019: Curtea de Justiție declară:
Articolul 90 alineatul (1) din Regulamentul (CE) nr. 6/2002 al Consiliului din 12 decembrie 2001 privind desenele sau modelele industriale comunitare trebuie interpretat în sensul că prevede că instanțele statelor membre competente să dispună măsuri provizorii sau conservatorii cu privire la un desen sau la un model industrial național sunt de asemenea competente să dispună astfel de măsuri cu privire la un desen sau la un model industrial comunitar.
Atrag atenția că această trimitere preliminară a fost realizată de către instanța supremă din Olanda în cadrul unui RIL. Sub acest aspect, Curtea de Justiție a afirmat următoarele:
26 Rezultă din ceea ce precedă că, atunci când o instanță ale cărei decizii nu sunt supuse vreunei căi de atac, în sensul articolul 267 TFUE, are dubii cu privire la interpretarea dreptului Uniunii în cadrul unui recurs în casație în interesul legii, ea este obligată să adreseze Curții o întrebare preliminară, în pofida împrejurării că situația inter partes nu va fi modificată în urma deciziei pronunțate de Curte cu titlu preliminar. (s.n. – M.M.-B.)
Cu privire la obligația instanței supreme din România de a adresa o trimitere preliminară în cadrul unui RIL/HP, a se vedea și cele afirmate de mine în cadrul dezbaterii J din mai 2018 din perspectiva lui ne bis in idem, și unde am fost contrazisă de un domn judecător: https://dezbateri.juridice.ro/9010/sa-ne-bis-in-idem
13 septembrie 2019: Avocatul general propune:
„Articolul 90 alineatul (1) din Regulamentul (CE) nr. 6/2002 al Consiliului din 12 decembrie 2001 privind desenele sau modelele industriale comunitare trebuie interpretat în sensul că instanțele naționale competente în domeniul desenelor sau modelelor industriale naționale sunt competente să dispună măsuri provizorii și conservatorii în procedurile în contrafacerea sau în nulitatea desenelor sau modelelor industriale comunitare, pronunțarea hotărârii pe fond în cadrul acestora revenind exclusiv instanțelor desemnate în conformitate cu articolul 80 alineatul (1) din regulamentul respectiv.”
24 ianuarie 2019: Judecătorul suprem olandez se întreabă cu privire la competența de a dispune măsuri provizorii și conservatorii (C-678/18 Procureur-Generaal bij de Hoge Raad der Nederlanden).
– Dispoziții generale și finale
– Proprietatea intelectuală, industrială și comercială: Desene și modele industriale
2. necesitatea de a afla dacă un alineat de la un articol al unui regulament UE incident:
2.1. ar stabili o atribuire în mod imperativ, tuturor autorităților judiciare ale unui stat membru menționate în acesta, a competenței de a dispune măsuri provizorii și conservatorii; sau
2.2. lasă statelor membre libertatea, totală sau parțială, de a încredința competența de a dispune astfel de măsuri exclusiv instanțelor care sunt desemnate drept instanțe (de primul și al doilea grad de jurisdicție) competente în domeniul desenelor sau modelelor industriale comunitare
3. cauza este în recurs, cu recurent Parchetul General.
Dispoziții incidente: Articolul 90 alineatul (1) din Regulamentul privind desenele sau modelele industriale comunitare
Articolul 90 (extras)
Măsuri provizorii și conservatorii
(1) Pot fi solicitate autorităților judiciare, în ceea ce privește un anumit desen sau model industrial comunitar, măsurile provizorii și conservatorii prevăzute de legea unui stat membru în ceea ce privește desenele sau modelele industriale naționale, și chiar și instanțelor competente în domeniul desenelor sau modelelor comunitare din statul respectiv, chiar dacă, în temeiul prezentului regulament, o instanță din domeniul desenelor sau modelelor comunitare din alt stat membru este competentă pentru a cunoaște fondul.
Aflaţi mai mult despre C-678/18, Mihaela Mazilu-Babel, regulamentul nr. 6/2002